PATVIRTINTA

Lietuvos Respublikos žemės ūkio ministro

2022 m. kovo 16 d. įsakymu Nr. 3D-184

**LIETUVOS nacionalinė žuvininkystės 2022–2024 METŲ DUOMENŲ RINKIMO PROGRAMA**

1. Lietuvos nacionalinę žuvininkystės 2022–2024 metų duomenų rinkimo programą (toliau – Programa) koordinuoja Žemės ūkio ministerija (toliau – Ministerija), o įgyvendina Žuvininkystės tarnyba prie Lietuvos Respublikos žemės ūkio ministerijos (toliau – Žuvininkystės tarnyba), VĮ Žemės ūkio informacijos ir kaimo verslo centras (toliau – ŽŪIKVC) ir Klaipėdos universitetas (toliau – KU) (toliau vadinami vykdytojais).

2. Programa parengta ir įgyvendinama vadovaujantis 2017 m. gegužės 17 d. Europos Parlamento ir Tarybos reglamentu (ES) 2017/1004 dėl Sąjungos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo, kuriuo panaikinamas Tarybos reglamentas (EB) Nr. 199/2008 (toliau – Reglamentas (EB) Nr. 2017/1004), 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančiu reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu reglamentus (EB) Nr. 2847/93, (EB) Nr. 1627/94 ir (EB) Nr. 1966/2006 (toliau – Reglamentas (EB) Nr. 1224/2009), 2013 m. gruodžio 11 d. Europos Parlamento ir Tarybos reglamentu (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (toliau – Reglamentas (ES) Nr. 1380/2013), 2014 m. gegužės 15 d. Europos Parlamento ir Tarybos reglamentu (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas Nr. 1255/2011 (toliau – Reglamentas (ES) Nr. 508/2014), 2021 m. liepos 7 d. Europos Parlamento ir Tarybos reglamentu (ES) Nr.  2021/1139 kuriuo nustatomas Europos jūrų reikalų, žvejybos ir akvakultūros fondas ir iš dalies keičiamas reglamentas 2017/1004 (toliau – Reglamentas (ES) Nr. 2021/1139), 2021 m. balandžio 27 d. Komisijos deleguotuoju sprendimu (ES) Nr. 2021/1167, kuriuo nustatoma Sąjungos daugiametė biologinių, aplinkos, techninių ir socialinių bei ekonominių duomenų rinkimo ir tvarkymo žvejybos ir akvakultūros sektoriuose nuo 2022 m. programa (toliau – Sprendimas (ES) 2021/1167), 2021 m. balandžio 27 d. Komisijos įgyvendinimo sprendimu (ES) Nr. 2021/1168, kuriuo nustatomos daugiametės Sąjungos duomenų rinkimo ir tvarkymo žvejybos ir akvakultūros sektoriuose programos, privalomų mokslinių tyrimų jūroje sąrašas ir ribinės vertės, taikysimi nuo 2022 m. (toliau – Sprendimas (ES) 2021/1168), ir 2021 m. gruodžio 22 d. Komisijos įgyvendinimo sprendimu Nr. C(2021) 9977, kuriuo patvirtinamas Lietuvos 2022-2024 m. žvejybos ir akvakultūros sektorių duomenų rinkimo planas (toliau – Darbo planas).

3. Programą sudaro šie duomenų rinkiniai:

3.1. biologiniai duomenys apie visus žuvų išteklius, sužvejotus arba sužvejotus kaip priegaudą vykdant verslinę žvejybą ir, kai tinkama, mėgėjų žvejybą, Sąjungos ir ne Sąjungos vandenyse (įskaitant ungurius ir lašišas atitinkamuose vidaus vandenyse, taip pat kitas verslinei žvejybai aktualias diadrominių žuvų rūšis);

3.2. duomenys, kurių reikia siekiant įvertinti Sąjungos žuvininkystės poveikį jūrų ekosistemai Sąjungos ir ne Sąjungos vandenyse, įskaitant duomenis apie netikslinių žuvų rūšių, visų pirma pagal Sąjungos arba tarptautinę teisę saugomų žuvų rūšių, išteklių priegaudą, taip pat duomenis apie žuvininkystės poveikį jūrų buveinėms, įskaitant pažeidžiamus jūrų rajonus, ir duomenis apie žuvininkystės poveikį mitybos tinklams;

3.3. duomenys apie Sąjungos žvejybos laivų veiklą Sąjungos ir ne Sąjungos vandenyse, įskaitant duomenis apie Sąjungos laivyno žvejybos mastus, žvejybos pastangas ir pajėgumus;

3.4. su žuvininkyste susiję socialiniai ir ekonominiai duomenys, kurių reikia, kad būtų galima įvertinti Sąjungos žuvininkystės sektoriaus veiklos socialinius ir ekonominius rezultatus;

3.5. su jūrų akvakultūra susiję socialiniai ir ekonominiai bei tausumo duomenys, kurių reikia, kad būtų galima įvertinti Sąjungos akvakultūros sektoriaus veiklos socialinius ir ekonominius rezultatus ir tausumą, įskaitant šios veiklos poveikį aplinkai;

3.6. su žuvų perdirbimo sektoriumi susiję socialiniai ir ekonominiai duomenys, kurių reikia, kad būtų galima įvertinti šio sektoriaus veiklos socialinius ir ekonominius rezultatus.

4. Fiziniai ir juridiniai asmenys teikia vykdytojams duomenis, reikalingus Programai įgyvendinti, vadovaudamiesi Žuvininkystės duomenų teikimo taisyklėmis, patvirtintomis Lietuvos Respublikos žemės ūkio ministro 2010 m. rugpjūčio 4 d. įsakymu Nr. 3D-707 „Dėl Žuvininkystės duomenų teikimo taisyklių patvirtinimo“.

5. Programos 3.1 papunktyje nurodytus duomenis sudaro šie elementai:

5.1. Pagal Sprendimo (ES) 2021/1167 1 lentelėje išvardytas rūšis ir valdymo rajonus išteklių, kuriuos Lietuvos laivynas žvejoja Baltijos jūroje bei tolimuosiuose rajonuose ir kuriems taikomos ribos, apibrėžtos Sprendimo (ES) 2021/1168 II skyriuje, sąrašas pateikiamas lentelėje žemiau. Biologinius duomenis apie šiuos išteklius renka ir tvarko KU, išskyrus duomenis Žvejybos rytų vidurio Atlante komiteto regioninėje žvejybos valdymo organizacijoje (toliau – CECAF) bei Pietų Ramiojo vandenyno regioninėje žvejybos valdymo organizacijoje (toliau – SPRFMO). CECAF ir SPRFMO žuvų išteklių biologiniai duomenys renkami ir tvarkomi tarptautinių sutarčių pagrindu, duomenų rinkimą koordinuoja Lenkija (Nacionalinis jūrų žvejybos tyrimų institutas, Gdynia).

|  |  |  |  |
| --- | --- | --- | --- |
| Lietuviškas žuvų rūšies pavadinimas | Lotyniškas žuvų rūšies pavadinimas | Žvejybos rajonas | Tarptautinės jūrų tyrinėjimo tarybos (toliau – ICES) rajonas arba Regioninė žvejybos valdymo organizacija |
| Europiniai upiniai unguriai | Anguilla anguilla | Baltijos jūra | ICES 22 - 32 |
| Atlantinės silkės  | Clupea harengus | Baltijos jūra | ICES 25 - 29, 32 |
| Atlantinės menkės  | Gadus morhua | Baltijos jūra | ICES 25 - 32 |
| Paprastieji europiniai ešeriai  | Perca fluviatilis | Baltijos jūra  | 3D |
| Europinės upinės plekšnės  | Platichthys flesus | Baltijos jūra | ICES 22 - 32 |
| Lašišos  | Salmo salar | Baltijos jūra | ICES 22 - 31 |
| Paprastieji sterkai | Sander lucioperca | Baltijos jūra | 3D |
| Paprastieji otai | Scophthalmus maximus | Baltijos jūra | ICES 22 – 32  |
| Atlantiniai šprotai | Sprattus sprattus | Baltijos jūra | ICES 22 – 32 |
| Paprastasis žiobris\* | Vimba vimba | Baltijos jūra | ICES 22-32 |
| Šiaurinės krevetės  | Pandalus borealis | Šiaurės jūra ir Arkties vandenyno rytinė dalis | ICES I, II |
| Gelminiai ilgažiomeniai ešeriai  | Sebastes mentella | Šiaurės jūra ir Arkties vandenyno rytinė dalis | ICES I, II |
| Amerikinės paltusinės plekšnės | Hippoglossoides platessoides | Šiaurės jūra ir Arkties vandenyno rytinė dalis | ICES I, II |
| Gelminiai ilgažiomeniai ešeriai  | Sebastes mentella | Šiaurės jūra ir Arkties vandenyno rytinė dalis | 5,12,14 |
| Sardinės  | Sardina pilchardus | Atlanto vandenynas | CECAF |
| Apvaliosios sardinelės  | Sardinella aurita | Atlanto vandenynas | CECAF |
| Skumbrės  | Scomber colea | Atlanto vandenynas | CECAF |
| Paprastosios stauridės  | Trachurus s.p.p. | Atlanto vandenynas | CECAF |
| Peru stauridės  | Trachurus murphyi | Ramusis vandenynas | SPRFMO  |

\*Sprendimo (ES) 2021/1167 1 lentelėje paprastojo žiobrio (lot. vimba vimba) nėra, bet šis žuvies išteklius įtrauktas į Darbo planą ir biologiniai duomenys renkami.

5.2. Verslinės žvejybos atveju (nepriklausomai nuo žvejybos vykdymo būdo), renkami duomenys apie Sprendimo (ES) 2021/1167 3 lentelėje išvardytų diadrominių rūšių žuvis – europinius upinius ungurius, paprastuosius šlakius ir atlantines lašišas, sužvejotas jų gyvenimo ciklo gėlo vandens etape. Duomenis renka ir tvarko KU:

5.2.1. su europiniais upiniais unguriais, paprastaisiais šlakiais ir atlantinėmis lašišomis susiję kintamieji, atrinkti Baltijos jūros lygmeniu (pvz., ilgio, svorio, brandos, vislumo pagal gyvenimo tarpsnį kintamieji ir kt.), remiantis galutinių naudotojų poreikiais;

5.2.2. metiniai atlantinių lašišų ir paprastųjų šlakių laimikio kiekiai;

5.2.3. metiniai europinių upinių ungurių laimikio kiekiai pagal jų gyvenimo ciklo etapą.

5.3. Mėgėjų žvejybos duomenys renkami apie išvardintas žuvų rūšis: europinius upinius ungurius, paprastuosius šlakius (ir gėlame vandenyje), atlantines lašišas, atlantines menkes. Duomenys apima laimikio kiekius, sužvejotus Baltijos jūros ICES 22–32 pakvadračiuose bei Lietuvos vidaus vandenyse. Duomenis renka ir tvarko Žuvininkystės tarnyba. Atsižvelgiant į galutinių naudotojų poreikius ir suderinus jūros regiono lygmeniu, biologinius duomenis apie mėgėjų žvejybos laimikį renka KU ir pateikia Žuvininkystės tarnybai. Siekiant supaprastinti duomenų rinkimą Žuvininkystės tarnyba iki 2024 m. sukuria mėgėjų duomenų rinkimo elektroninėmis priemonėmis platformą, skirtą pirminių duomenų surinkimui apie laimikio kiekius, sužvejotus Baltijos jūros ICES 22-32 pakvadračiuose.

5.4. Nesusiję su versline žvejyba duomenys apie atlantines lašišas ir paprastuosius šlakius turi apimti rituolių ir margiukių gausą ir į aukštupį įplaukiančių individų skaičių. Duomenis renka ir tvarko KU.

5.5. Nesusiję su versline žvejyba duomenys apie europinius upinius ungurius renkami iš Kuršių marių bei Lietuvos vidaus vandenų (pasirinktinai du ežerai) ir turi apimti: naujų egzempliorių gausą, geltonųjų ungurių išteklių gausą ir migruojančių sidabrinių ungurių skaičių bei svorį ir lyčių santykį. Duomenis renka ir tvarko KU. Kadangi Žuvininkystės tarnyba įgyvendina „Europinių ungurių išteklių valdymo plano įgyvendinimas Lietuvoje“ projektą (toliau – UVP projektas), kuriame yra numatytas vandens telkinių įžuvinimas bei mokslinių tyrimų vykdymas, todėl Žuvininkystės tarnyba pagal Duomenų keitimosi sutartį pateikia KU papildomus duomenis (metinius išmigruojančių sidabrinių ungurių kiekius, metinius paliekančių Lietuvos vandenis ungurių kiekius, natūralaus mirtingumo rodiklį, antropogenines sumas ir kt. duomenis pagal poreikį), surinktus įgyvendinant UVP projektą.

5.6. Nesusiję su versline žvejyba duomenys apie atlantines lašišas, paprastuosius šlakius bei europinius upinius ungurius bus renkami iš Neries, Minijos, Dubysos ir Jūros upių, bei Kuršių marių. Su ištekliais susijusių kintamųjų atranka, ėminių ėmimo dažnumas apibendrinami ir koordinuojami regioniniu lygmeniu, jei nėra regioninio koordinavimo – parengiamas nacionalinis ėminių ėmimo planas. Duomenis renka ir tvarko KU.

6. Programos 3.2 papunktyje nurodytus duomenis sudaro šie elementai:

6.1 Renkami duomenys apie visų Sąjungos teisės aktuose ir pagal tarptautinius susitarimus, įskaitant nurodytuosius Sprendimo (ES) 2021/1167 2 lentelėje, nustatytų saugomų rūšių jūrų paukščių, žinduolių, roplių ir žuvų ir kitų organizmų, atsitiktinio sugavimo atvejus (nurodomas bent kiekvienos rūšies individų svoris ir (arba) skaičius, priklausomai nuo konkrečiai rūšiai taikomo vieneto). Tokie duomenys registruojami per mokslinio stebėjimo žvejybos laivuose reisus, mokslinių stebėtojų žvejybos laivuose ir vykdant Darbo plano 2.6 lentelėje išvardintus tyrimus. Tokius duomenis renka ir tvarko KU. Kai tai daro patys žvejai žvejybos žurnaluose ar kitomis tinkamomis priemonėmis, duomenis renka Žuvininkystės tarnyba ir perduoda KU. Visus 6.1. punkte paminėtus duomenis tvarko KU;

6.2. duomenų apie žvejybos veiklos poveikį mitybos tinklams rinkimas apima skrandžio ėminių ėmimą ir analizę. Duomenis iš atlantinės menkės skrandžio analizės renka ir tvarko KU ir iki 2024 metų pabaigos parengia paprastųjų sterkų skrandžio ėminių ėmimo ir analizės metodologiją.

7. Programos 3.3 papunktyje nurodyti duomenys turi apimti Sprendimo (ES) 2021/1167 6 lentelėje nurodytus kintamuosius, jie renkami pagal Sprendimo (ES) 2016/1167 II skyriaus 3 dalies nuostatus. Šiuos duomenis renka ir tvarko Žuvininkystės tarnyba.

Įvairių sričių kintamųjų ataskaitiniai laikotarpiai, kintamųjų šaltiniai ir atsakingos institucijos:

| Antraštė  | Kintamasis  | Ataskaitinis laikotarpis  | Kintamųjų šaltinis  | Institucija, atsakinga už kintamųjų rinkimą  |
| --- | --- | --- | --- | --- |
| Jūrų vandenys |
| Pajėgumas  | Laivų skaičius | Metai | Žuvininkystės duomenų informacinė sistema (toliau – ŽDIS) | Žuvininkystės tarnyba |
| GT, kW, laivo amžius | Metai | ŽDIS | Žuvininkystės tarnyba |
| Žvejybos pastangos  | Dienų jūroje skaičius | Mėnuo | Žvejybos žurnalai | Žuvininkystės tarnyba |
| Žvejybos valandų skaičius (neprivaloma) | Mėnuo | Žvejybos žurnalai | Žuvininkystės tarnyba |
| Žvejybos dienų skaičius | Mėnuo | Žvejybos žurnalai | Žuvininkystės tarnyba |
| kW x žvejybos dienų skaičius | Mėnuo | ŽDIS | Žuvininkystės tarnyba |
| GT x žvejybos dienų skaičius | Mėnuo | ŽDIS | Žuvininkystės tarnyba |
| Reisų skaičius | Mėnuo | ŽDIS | Žuvininkystės tarnyba |
| Žvejybos operacijų skaičius | Mėnuo | Žvejybos žurnalai | Žuvininkystės tarnyba |
| Tinklų ilgis (m) \* panardinimo trukmė (dienomis) | Mėnuo | Žvejybos žurnalai | Žuvininkystės tarnyba |
| Tinklų skaičius, ilgis | Mėnuo | Žvejybos žurnalai | Žuvininkystės tarnyba |
| Kabliukų skaičius, ūdų skaičius | Mėnuo | Žvejybos žurnalai | Žuvininkystės tarnyba |
| Bučių, gaudyklių skaičius | Mėnuo | Žvejybos žurnalai | Žuvininkystės tarnyba |
| Iškrovimas  | Bendroji iškrauto laimikio (kiekio) vertė ir verslinių rūšių žuvų vertė, Eur | Mėnuo | ŽDIS | Žuvininkystės tarnyba |
| Iškrauto kiekio bendras gyvasis svoris ir gyvasis svoris pagal žuvų rūšis (t) | Mėnuo | ŽDIS | Žuvininkystės tarnyba |
| Verslinių rūšių žuvų vidutinės kainos (Eur/kg) | Kartą per mėnesį | ŽDIS | Žuvininkystės tarnyba |
|  |  |  |  |  |
| Vidaus vandenys (europiniai upiniai unguriai) |
|  |  |  |  |  |
| Pajėgumas  | Licencijų skaičius | Metai | ŽDIS | ŽT, KU |
|  |  |  |  |  |
|  |  |  |  |  |
|  |  |  |  |  |
| Pastangos |  |  |  | ŽT, KU |
| Žvejybos dienos | Metai | ŽDIS |  |
|  |  |  |  |
| Reisų skaičius | Metai | ŽDIS | ŽT, KU |

8. Programos 3.4 papunktyje nurodytus duomenis sudaro šie elementai:

8.1. ekonominiai žvejybos duomenys renkami pagal Sprendimo (ES) 2021/1167 7 lentelėje nurodytus kintamuosius. Ekonominiai duomenys renkami kasmet. Duomenis renka ir tvarko ŽT ir ŽŪIKVC. Esant poreikiui ŽT duomenis perduoda ŽŪIKVC.

Ekonominių kintamųjų apie žvejybos sektorių šaltiniai ir atsakingos institucijos:

| Kintamųjų grupė | Kintamasis | Kintamųjų šaltinis | Institucija, atsakinga už kintamųjų rinkimą |
| --- | --- | --- | --- |
| Pajamos | Bendroji iškrauto laimikio (kiekio) vertė | Įmonių ataskaitos (DR-1) | ŽŪIKVC |
| Pajamos, gautos iš perleidžiamosios teisės į žvejybos galimybes jūrų vandenyse arba perleidžiamosios teisės naudoti verslinės žvejybos įrankius priekrantės žvejybai | Įmonių ataskaitos (DR-1) | ŽŪIKVC |
| Kitos pajamos | Įmonių ataskaitos (DR-1) | ŽŪIKVC |
| Darbo sąnaudos | Išlaidos personalui | Įmonių ataskaitos (DR-1) | ŽŪIKVC |
| Nemokamų darbų vertė | Įmonių ataskaitos (DR-1) | ŽŪIKVC |
| Energijos kaštai | Energijos kaštai | Įmonių ataskaitos (DR-1) | ŽŪIKVC |
| Remonto ir techninės priežiūros išlaidos | Remonto ir techninės priežiūros išlaidos | Įmonių ataskaitos (DR-1) | ŽŪIKVC |
| Kitos veiklos išlaidos | Kintamosios išlaidos | Įmonių ataskaitos (DR-1) | ŽŪIKVC |
| Pastoviosios išlaidos | Įmonių ataskaitos (DR-1) | ŽŪIKVC |
| Perleidžiamosios teisės į žvejybos galimybes jūrų vandenyse arba perleidžiamosios teisės naudoti verslinės žvejybos įrankius priekrantės žvejybai arba individualių žvejybos galimybių (kvotų) įsigijimo išlaidos | Įmonių ataskaitos (DR-1) | ŽŪIKVC |
| Subsidijos | Veiklos subsidijos | Įmonių ataskaitos (DR-1) | ŽŪIKVC |
| Subsidijos investicijoms | Įmonių ataskaitos (DR-1), Nacionalinė mokėjimo agentūra prie Žemės ūkio ministerijos (toliau – NMA) | ŽŪIKVC |
| Kapitalo išlaidos | Pagrindinio kapitalo vartojimas | Įmonių ataskaitos (DR-1) | ŽŪIKVC |
| Kapitalo vertė | Materialiojo kapitalo vertė | Įmonių ataskaitos (DR-1) | ŽŪIKVC |
| Kvotų ir kitų žvejybos teisių vertė | Įmonių ataskaitos (DR-1) | ŽŪIKVC |
| Investicijos | Investicijos į materialųjį turtą, grynosios | Įmonių ataskaitos (DR-1) | ŽŪIKVC |
| Finansinė būklė | Ilgalaikė ir (arba) trumpalaikė skola | Įmonių ataskaitos (DR-1) | ŽŪIKVC |
| Bendras turtas | Įmonių ataskaitos (DR-1) | ŽŪIKVC |
| Užimtumas | Dirbanti įgula | Įmonių ataskaitos (DR-1) | ŽŪIKVC |
| Neapmokama darbo jėga | Įmonių ataskaitos (DR-1) | ŽŪIKVC |
| Etato ekvivalentas | Įmonių ataskaitos (DR-1) | ŽŪIKVC |
| Bendras dirbtų valandų skaičius per metus | Įmonių ataskaitos (DR-1) | ŽŪIKVC |
| Laivynas | Laivų skaičius | ŽDIS | Žuvininkystės tarnyba |
| Vidutinis bendrasis laivų ilgis | ŽDIS | Žuvininkystės tarnyba |
| Visa laivo talpa | ŽDIS | Žuvininkystės tarnyba |
| Bendra laivo galia | ŽDIS | Žuvininkystės tarnyba |
| Vidutinis laivų amžius | ŽDIS | Žuvininkystės tarnyba |
| Žvejybos pastangos | Dienų jūroje skaičius | ŽDIS | Žuvininkystės tarnyba |
| Sunaudotų degalų kiekis | Įmonių ataskaitos (DR-1) | ŽŪIKVC |
| Žvejybos įmonių ir (arba) vienetų skaičius | Žvejybos įmonių ir (arba) vienetų skaičius | ŽDIS | Žuvininkystės tarnyba |
| Produkcijos vertė pagal žuvų rūšis | Iškrauto kiekio vertė pagal žuvų rūšis | ŽDIS | Žuvininkystės tarnyba |
| Vidutinė kaina pagal žuvų rūšis | ŽDIS | Žuvininkystės tarnyba; |

8.2. socialiniai žvejybos duomenys renkami pagal Sprendimo (ES) 2021/1261 9 lentelėje nurodytus kintamuosius. Socialiniai duomenys renkami kas trejus metus, pradedant 2017 metais. Duomenis renka ir tvarko ŽŪIKVC.

Įvairių socialinių žvejybos duomenų šaltiniai ir atsakingos institucijos:

|  |  |  |
| --- | --- | --- |
| Kintamasis | Kintamųjų šaltinis | Institucija, atsakinga už kintamųjų rinkimą |
| Užimtumas pagal lytį | Įmonių ataskaitos (DR-1) | ŽŪIKVC |
| Visos darbo dienos ekvivalentas pagal lytį | Skaičiuojamas pagal įmonių ataskaitos (DR-1) duomenis | ŽŪIKVC |
| Neapmokama darbo jėga pagal lytį | Įmonių ataskaitos (DR-1) | ŽŪIKVC |
| Užimtumas pagal amžių | Įmonių ataskaitos (DR-1) | ŽŪIKVC |
| Užimtumas pagal išsilavinimo lygį | Bandomosiomis studijomis gauti duomenys | ŽŪIKVC |
| Užimtumas pagal pilietybę | Bandomosiomis studijomis gauti duomenys | ŽŪIKVC |
| Užimtumas pagal užimtumo statusą | Įmonių ataskaitos (DR-1) | ŽŪIKVC |
| Nacionalinis visos darbo dienos ekvivalentas (toliau – FTE) | Įmonių ataskaitos (DR-1) | ŽŪIKVC. |

9. Programos 3.5 papunktyje nurodyti duomenys nerenkami, Darbo plane šie duomenys neįtraukti.

10. Programos 3.6 papunktyje nurodyti ekonominiai ir socialiniai pramoninio perdirbimo sektoriaus duomenys renkami kasmet, renkami kintamieji nurodyti Darbo plane. Šiuos duomenis renka ir tvarko ŽŪIKVC:

10.1. Ekonominių kintamųjų apie žuvų perdirbimo pramonės sektorių šaltiniai ir atsakingos institucijos:

|  |  |  |  |
| --- | --- | --- | --- |
| Kintamųjų grupė | Kintamasis | Kintamųjų šaltinis | Institucija, atsakinga už kintamųjų rinkimą |
| Pajamos | Apyvarta | Įmonių ataskaitos (ŽF-1) | ŽŪIKVC |
| Kitos pajamos | Įmonių ataskaitos (ŽF-1) | ŽŪIKVC |
| Kintamųjų grupė | Kintamasis | Kintamųjų šaltinis | Institucija, atsakinga už kintamųjų rinkimą |
| Išlaidos personalui | Išlaidos personalui | Įmonių ataskaitos (ŽF-1) | ŽŪIKVC |
| Nemokamų darbų vertė | Skaičiuojami pagal įmonių ataskaitos (ŽP-1) duomenis | ŽŪIKVC |
| Užmokestis išorės agentūros darbuotojams | Įmonių ataskaitos (ŽF-1) | ŽŪIKVC |
| Energijos išlaidos | Energijos išlaidos | Įmonių ataskaitos (ŽF-1) | ŽŪIKVC |
| Žaliavų sąnaudos | Žuvų ir kitų žaliavų pirkimas gamybai | Įmonių ataskaitos (ŽF-1) | ŽŪIKVC |
| Kitos veiklos išlaidos | Kitos veiklos išlaidos | Įmonių ataskaitos (ŽF-1) |  ŽŪIKVC   |
| Subsidijos | Veiklos subsidijos | Įmonių ataskaitos (ŽF-1) | ŽŪIKVC |
| Subsidijos investicijoms | Įmonių ataskaitos (ŽF-1), NMA | ŽŪIKVC |
| Kapitalo išlaidos | Pagrindinio kapitalo vartojimas | Įmonių ataskaitos (ŽF-1) | ŽŪIKVC |
| Kapitalo vertė | Visa turto vertė | Įmonių ataskaitos (ŽF-1) | ŽŪIKVC |
| Finansiniai rezultatai | Finansinės įplaukos | Įmonių ataskaitos (ŽF-1) | ŽŪIKVC |
| Finansinės išlaidos | Įmonių ataskaitos (ŽF-1) | ŽŪIKVC |
| Investicijos | Grynosios investicijos | Įmonių ataskaitos (ŽF-1) | ŽŪIKVC |
| Skola | Skola | Įmonių ataskaitos (ŽF-1) | ŽŪIKVC |
| Užimtumas | Įdarbintų asmenų skaičius | Įmonių ataskaitos (ŽP-1) | ŽŪIKVC |
| FTE | Skaičiuojami pagal įmonių ataskaitos (ŽP-1) duomenis | ŽŪIKVC |
| Neapmokama darbo jėga | Skaičiuojami pagal įmonių ataskaitos (ŽP-1) duomenis | ŽŪIKVC |
| Darbuotojų ir neapmokamų darbuotojų dirbtų valandų skaičius | Įmonių ataskaitos (ŽP-1) | ŽŪIKVC |
| Įmonių skaičius | Įmonių skaičius | Valstybinė maisto ir veterinarijos tarnyba | ŽŪIKVC. |

10.2. Socialinių kintamųjų apie žuvų perdirbimo pramonės sektorių šaltiniai ir atsakingos institucijos:

|  |  |  |
| --- | --- | --- |
| Kintamųjų grupė | Kintamųjų šaltinis | Institucija, atsakinga už kintamųjų rinkimą |
| Užimtumas pagal lytį | Įmonių ataskaitos (ŽP-1) | ŽŪIKVC |
| Užimtumas pagal amžių | Įmonių ataskaitos (ŽP-1) | ŽŪIKVC |
| Užimtumas pagal išsilavinimo lygį | Bandomosiomis studijomis gauti duomenys | ŽŪIKVC |
| Užimtumas pagal pilietybę | Bandomosiomis studijomis gauti duomenys | ŽŪIKVC |
| FTE | Skaičiuojami pagal įmonių ataskaitos (ŽP-1) duomenis | ŽŪIKVC |

11. Jūroje atliekami moksliniai tyrimai vykdomi pagal Sprendimo (ES) 2021/1168 priedo I skyriaus mokslinių tyrimų jūroje sąrašą bei Darbo planą. Jūroje atliekamus mokslinius tyrimus vykdo KU. (Kaip alternatyva, galimas paslaugos pirkimas).

Tyrimų jūroje pavadinimai, žvejybos rajonai, laikotarpis bei tiriamos žuvų rūšys:

|  |  |  |  |  |
| --- | --- | --- | --- | --- |
| Tyrimo pavadinimas | Santrumpa | Žvejybos rajonas | Laikotarpis | Pagrindinės tiriamos žuvų rūšys ir aplinkos parametrai |
| Baltijos jūros tarptautinis tyrimas tralu | BITS Q1 | IIIb–d (Lietuvos išskirtinė ekonominė zona ir jos prieigos) | I ketvirtis (vasario 15– kovo 15 d.) | Menkės ir kitos dugninės žuvys, žuvų skrandžiai mitybai tirti, hidrologiniai parametrai, šiukšlių priegauda |
| BITS Q4 | IV ketvirtis (lapkričio mėn.) |
| Baltijos jūros akustinis (rudeninis) tyrimas | BIAS | IIIb–d (Lietuvos išskirtinė ekonominė zona ir jos prieigos) | IV ketvirtis (spalio mėn.) | Strimelės ir šprotai, hidrologiniai parametrai, kitų hidrobiontų priegauda |
| Akustinis šprotų tyrimas | SPRAS | IIIb–d (Lietuvos išskirtinė ekonominė zona ir jos prieigos) | II ketvirtis (gegužės mėn.) | Šprotai ir strimelės, hidrologiniai parametrai, kitų hidrobiontų priegauda |
| Lietuvos Baltijos jūros priekrantės žuvų tyrimas | LT-CFS | IIID-26Lietuvos teritorinė jūra  | II–IV ketvirtis (kovo - lapkričio mėnesiai | Baltijos priekrantėje gyvenančios žuvų rūšys, hidrologiniai parametrai, kitų hidrobiontų priegauda |
| Paukščių ir PETS rūšių priegaudos tyrimas  | LT-BYCS | IIID-26 Lietuvos teritorinė jūra  | 2023 m. IV ketvirtis– 2024 II ketvirtis | Vandens paukščiai, jūrų žinduoliai ir kitos PETS rūšys |

12. Siekiant užtikrinti informacijos sklaidą, sukurtas viešasis tinklalapis / portalas, skirtas skelbti susistemintai žuvininkystės sektoriaus informacijai, susijusiai su Programa. Tinklalapio / portalo ir virtualios informacinės aplinkos, skirtos galutinių naudotojų atvirai prieigai prie žuvininkystės sektoriaus duomenų, techninę priežiūrą, tobulinimą ir plėtrą vykdo ŽŪIKVC. Ministerija, ŽT ir KU teikia ŽŪIKVC duomenis, reikalingus užtikrinti informacijos sklaidą viešajame tinklalapyje / portale.

13. Ministerija, paskyrusi nacionalinį korespondentą (toliau – Koordinatorius), apie tai informuoja Europos Komisiją, pateikdama darbuotojo kontaktus.

14. Koordinatorius atsakingas už Programos ir žvejybos ir akvakultūros sektoriaus metinių darbo planų rengimo koordinavimą, metinių ataskaitų pateikimą, Programos įgyvendinimo mokslinių ir techninių aspektų koordinavimą, ryšių palaikymą, finansinių srautų stebėjimą ir administravimą bei duomenų mainus su Europos Komisija.

15. Be 14 punkte išvardytų funkcijų, Koordinatorius koordinuoja ekspertų dalyvavimą Europos Komisijos rengiamuose ekspertų grupių posėdžiuose ir dalyvavimą Reglamento (EB) Nr. 2017/1004 9 straipsnyje nurodytų regioninio koordinavimo grupių veikloje. Lietuva bendradarbiauja ir koordinuoja savo veiksmus su kitomis valstybėmis narėmis trijose regionininėse darbo grupėse: Baltijos jūros regiono ir Šiaurės Atlanto, Šiaurės jūros bei rytų Arkties vandenyno regioninėje koordinacinėje darbo grupėje (RCG Baltic and RCG North Atlantic and North Sea & Eastern Arctic); Žvejybos tolimuosiuose rajonuose regioninėje koordinacinėje darbo grupėje (RCM Long Distance Fishery); Ekonominių klausimų planavimo regioninėje koordinacinėje darbo grupėje RCG ECON (RCG ECON planning Group on Economic Issues).

16. Darbo grupių atstovai paskiriami vadovaujantis Lietuvos Respublikos žemės ūkio ministro 2019 m. sausio 25 d. įsakymu Nr. 3D-37 „Dėl Tarptautinės jūrų tyrinėjimo tarybos (ICES) atstovų darbo grupėse sąrašo patvirtinimo”.

17. Ministerija užtikrina, kad Koordinatorius turėtų pakankamus įgaliojimus atstovauti Lietuvai Reglamento (EB) Nr. 2017/1004 9 straipsnyje nurodytose regioninio koordinavimo grupėse.

18. Vykdytojai atsakingi už jiems priskirtų Programos dalių įgyvendinimą: pirminių duomenų rinkimą ir tvarkymą bei surinktų pirminių duomenų ir iš jų gautų išsamių bei suvestinių duomenų, perduodamų Koordinatoriui, kokybę ir išsamumą.

19. Vykdytojai privalo nustatyti kontrolės procedūras pirminių duomenų patikrai atlikti.

20. Ministerijai paprašius, vykdytojai raštu per prašyme nustatytą terminą pateikia tarpines ataskaitas apie Programos dalies vykdymo eigą ir rezultatus.

21. Surinktus ir apdorotus duomenis vykdytojai už praėjusius ar ankstesnius metus pateikia Ministerijai per Ministerijos nustatytą terminą.

22. Vykdytojai kiekvienais metais iki gegužės 15 d. pateikia Ministerijai metinę veiklos ataskaitą (ANNUAL REPORT) su reikalingais duomenimis už praėjusius metus.

23. Vykdytojai kiekvienais metais iki spalio 1 d. (jei yra poreikis) pateikia Ministerijai žvejybos ir akvakultūros sektoriaus metinį darbo plano (WORK PLAN) patikslinimą ateinantiems metams.

24. Vykdytojai dėl informacijos ir duomenų pasikeitimo turi būti pasirašę bendradarbiavimo sutartį.

25. Programoje numatytoms funkcijoms vykdyti naudojamos Europos jūrų reikalų ir žuvininkystės fondo bei Europos jūrų reikalų, žvejybos ir akvakultūros fondo ir bendrojo finansavimo lėšos.

 \_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos žemės ūkio ministro

2022 m. kovo 16 d. įsakymu Nr. 3D-184

**LIETUVOS NACIONALINĖS ŽUVININKYSTĖS 2022–2024 METŲ DUOMENŲ RINKIMO PROGRAMOS ĮGYVENDINIMO 2022 METŲ IŠLAIDŲ SĄMATA**

|  |  |  |  |
| --- | --- | --- | --- |
| **Programos dalyviai** | **Atliekami darbai** | **Numatomas finansavimas iš Europos jūrų reikalų ir žuvininkystės fondo 2022 m. Eur** | **Numatomas finansavimas iš Europos jūrų reikalų, žvejybos ir akvakultūros fondo 2022 m. Eur** |
| Lietuvos Respublikos žemės ūkio ministerija | Programos koordinavimas | 50 000 | 80 000 |
| Žuvininkystės tarnyba prie Lietuvos Respublikos žemės ūkio ministerijos | Programos vykdymas | 105 000 | 40 000 |
| Klaipėdos universitetas | Programos vykdymas | 95 000 | 260 000 |
| VĮ Žemės ūkio informacijos ir kaimo verslo centras | Programos vykdymas  | 105 000 | 130 000 |
| **Iš viso** | **355 000** |  **510 000** |

 \_\_\_\_\_\_\_\_\_\_\_\_\_\_\_\_\_\_\_\_